สำนักงานเขตพระนครได้ดำเนินการจัดเจ้าหน้าที่ทั้งฝ่ายเทศกิจ เจ้าหน้าที่ฝ่ายพัฒนาสังคมและสวัสดิการสังคม  ประสานกรมกิจการผู้สูงอายุ  (ผส) กระทรวงพัฒนาสังคมและความมั่นคงของมนุษย์ เข้าตรวจสอบกรณีดังกล่าวเรียบร้อยแล้ว พบบุคคลเร่ร่อนเพศหญิง 2 ราย มีพฤติกรรมปักหักหลับนอนอาศัยอยู่ในที่สาธารณะ ซึ่งได้สร้างความเดือดร้อนให้แก่ประชาชนโดยรอบบริเวณ และจากการตรวจสอบพบว่าหญิงชราคนแรกมีบุตรชายซึ่งทำงานบริเวณที่หญิงชราอาศัย โดยทางหน่วยงานราชการได้ลงพื้นที่เพื่อให้การช่วยเหลือหลายครั้งแล้ว ซึ่งครั้งล่าสุดได้นำตัวบุคคลดังกล่าว เข้ารับการสงเคราะห์ในศูนย์คุ้มครองคนไร้ที่พึ่ง เพื่อพัฒนาและส่งเสริมให้มีคุณภาพชีวิตที่ดีขึ้น แต่ปัจจุบันพบว่าบุคคลดังกล่าวได้กลับมาในพื้นที่อีกครั้ง จากการสอบถามประชาชนบริเวณดังกล่าวพบว่าบุตรชายได้นำตัวมาไว้บริเวณทางเท้าริมถนนราชินี ซึ่งการช่วยเหลือครั้งต่อไปเจ้าหน้าที่กรมกิจการผู้สูงอายุ  (ผส) กระทรวงพัฒนาสังคมและความมั่นคงของมนุษย์ จะต้องทำการสอบสวนบุตรชายก่อนว่าเพราะเหตุใดจึงนำหญิงชรารายนี้ออกมาจากระบบการช่วยเหลือฟื้นฟู  ซึ่งตามกฎหมายแล้วการจะนำบุคคลที่เข้าข่ายเป็นบุคลไร้ที่พึ่งเข้าสู่ระบบการช่วยเหลือฟื้นฟูจะต้องได้รับความยินยอมจากญาติและตัวผู้ที่จะเข้ารับการฟื้นฟู ซึ่งขณะนี้อยู่ในขั้นตอนการติดตามตัวบุตรชายของหญิงชรารายนี้มาทำการสอบสวนต่อไป ส่วนหญิงชราอีกรายเพิ่งมาอาศัยอยู่บริเวณดังกล่าวจากการสอบถามเบื้องต้นประสงค์ที่จะเข้ารับการช่วยเหลือซึ่งเจ้าหน้าที่จะได้ทำการช่วยเหลือต่อไป
ผู้สูงอายุ คนไร้บ้าน  2 คน
คุณยาย 1 คน มีเงินใส่บาตรพระทุกวัน ไม่ธรรมดานะคะ